Objektivat:

* Të arrijmë të analizojmë sadopak mirëqënien ekonomike të shqiptarve pas gjendjes që u shkaktua nga virusi covid-19 duke u bazuar në kritere të tilla si mosha, zona e banimit dhe gjinia e tyre.
* Të studiojmë se cilat janë disa nga burimet më të besueshme të informacionit për popullatën në Shqipëri (opinioni i tyre).
* Të identifikojmë një raport midis numrit të personave të punësuar në familje me numrin total të pjesëtarëve të familjes.
* Të bëjmë një raport rreth masave të mara kundrejt covid 19 (corona virus).

Përshkrimi i punës

Nëpërmjet këtij projekti ne menduam fillimisht, të studionim vlerat e bursave të disa prej kompanive më të mëdha botërore në lidhje me situatën aktuale. Si ishin këto vlera para dhe pas përhapjes së CoronaVirus (Covid-19), por fatkeqësisht, ishte shumë e vështirë të gjeje datapoints për këtë temë sepse pjesa më e madhe e informacioneve nuk ishin të përditësuara, kështu që vendosëm të bënim diçka më të thjeshtë, më praktike dhe më afër me realitetin tonë.

Qëllimi kryesor i yni ishte të analizonim ndikimin që do të kishte ekonomia familjare shqiptare nga kjo pandemi. Fokusi ynë do të kishte më shumë lidhje me mënyrën se si do e përballojnë njerëzit dhe familjet këtë situatë. Për këtë arsye vendosëm të krijonim një pyetësor të thjeshtë që mund të plotësohet në një minutë nga kjo popullatë. Duke u bazuar në një mini-reasearch të bërë paraprakisht, kuptuam se po të ishte shumë i gjatë pyetsori, kishte risk që pjesa e madhe e njerzve nuk do e plotësonin. Prandaj menduam që ta reduktonim dhe të mos e ngarkonim me shumë pyetje. Vendosëm të krijonim vetë një pyetësor për dy arsye:

- e para: nuk arritëm të gjenim të dhëna për këtë temë që po trajtojmë duke qenë një çështje e re dhe e paprecedent;

- e dyta: është shumë herë më e lehtë që të analizonim të dhënat kur e kemi krijuar vetë atë sipas fokusit të paracaktuar.

Përsa i përket pyetësorit, ai si dokument është i përbërë nga 13 pyetje, ku pytjet e para janë hyrëse dhe na ndihmojnë të kuptojmë se cilat grupe personash ose popullata duhet të analizojmë. Me tej janë disa pytje bazë që na mundësojnë të mbledhim një informacion rreth masave parandaluese të marra kundrejt CoronaVirus (Covid-19) dhe në vazhdim disa pyetje rreth ndikimit të koronavirusit nga ana ekonomike në Shqipëri. Këtë pyetësor që krijuam e shpërndamë nëpërmjet rrjeteve sociale të tilla si Instagram dhe Facebook, dhe u plotesua nga 138 persona për 24 orë.

Informacioni i mbledhur do ruhet në një Database në aplikacionin “Exel” dhe më vonë do analizohet nëpërmjet aplikacionit të “Gjuhes R”, prezantimi do të bëhet nëpërmjet Power Point Presentation dhe bashkangjitur do të jetë ky dokument me të gjithë informacionin që ne kemi arritur të përpunojmë.